2. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท โรงแรมเซ็นทรัลพลาซา จำกัด ได้จดทะเบียนก่อตั้งเมื่อวันที่ 26 ธันวาคม 2523
ด้วยทุนจดทะเบียนแรกเริ่มจำนวน 300,000,000 บาท โดยกลุ่มจิราธิวัฒน์
เพื่อดำเนินการก่อสร้างโรงแรมประเภทเดอร์ลุกซ์ ขนาด 26 ชั้น ประกอบด้วยห้องพักหรูจำนวน
607 ห้อง รวมถึงห้องจัดเลี้ยงและสิ่งอำนวยความสะดวกอื่น ๆ อย่างพร้อมมูล
เมื่อการก่อสร้างโรงแรมรวมทั้งปัจจัยอย่างอื่นได้แล้วเสร็จ
ได้เปิดดำเนินการอย่างเป็นทางการในเดือนพฤษภาคม 2526 โดยทำสัญญาว่าจ้างกลุ่ม Hyatt
International Corporation เข้ามาบริหารจัดการ โดยใช้ชื่อโรงแรมว่า
โรงแรมไฮแอทเซ็นทรัลพลาซา
ต่อมาทางกลุ่มผู้ถือหุ้นของบริษัทได้ขอยกเลิกสัญญาการจัดการบริหารโรงแรมกับกลุ่ม Hyatt
International Corporation เมื่อวันที่ 31 ธันวาคม 2530

เริ่มตั้งแต่ปี 2531 โรงแรมได้เปลี่ยนชื่อใหม่เป็น โรงแรมเซ็นทรัลพลาซา
ภายใต้การบริหารงานของบริษัทเอง โดยบุคลากรส่วนใหญ่ของโรงแรมยังคงเป็นชุดเดิมที่มีความรู้
ประสบการณ์ และมาตรฐานการให้บริการในระดับสากล

ปี 2533 บริษัทได้เข้าจดทะเบียนในตลาดหลักทรัพย์แห่งประเทศไทย

ปี 2536 บริษัทได้แปรสภาพเป็นบริษัทมหาชน มีชื่อว่า บริษัท โรงแรมเซ็นทรัลพลาซา จำกัด
(มหาชน)

ปี 2537 บริษัทได้เริ่มดำเนินกิจการในธุรกิจอาหารบริการด่วน

ปี 2544 บริษัทได้ทำสัญญาสิทธิกับบริษัท เอเอพีซี (ประเทศไทย) จำกัด
เพื่อให้บริษัทได้รับสิทธิในการดำเนินกิจการโรงแรมภายใต้ชื่อ “โซฟิเทล” โดยปัจจุบันใช้ชื่อว่า
“โรงแรมโซฟิเทลเซ็นทารา แกรนด์ กรุงเทพ”

ปี 2550 ปลายเดือนมิถุนายน บริษัทได้ประกาศรีแบรนด์ธุรกิจโรงแรมใหม่ทั้งหมด จากคำนำหน้าว่า
"เซ็นทรัล" เป็น "เซ็นทารา" โดยแบ่งเป็น 2 ระดับ คือ "เซ็นทารา แกรนด์"
สำหรับโรงแรมระดับ 5 - 6 ดาว ขณะที่ ระดับ 4 ดาว จะใช้ชื่อ "เซ็นทารา"

พัฒนาการที่สำคัญของบริษัทย่อยในธุรกิจโรงแรมมีดังนี้

ปี 2529 เริ่มดำเนินกิจการโรงแรมโซฟิเทลเซ็นทรัลหัวหินรีสอร์ท

ปี 2531 เริ่มสัญญาบริหารโรงแรมเซ็นทรัลวงศ์อมาตย์บีชรีสอร์ท

ปี 2533 เริ่มดำเนินกิจการโรงแรมเซ็นทรัลแม่สอดฮิลล์

ปี 2536/37 เริ่มดำเนินกิจการโรงแรมเซ็นทรัลโฟล้ทติ้ง ย่างกุ้ง ประเทศพม่า

ปี 2538 เริ่มดำเนินกิจการโรงแรมเซ็นทรัลสุคนธา หาดใหญ่

ปี 2539 เริ่มดำเนินกิจการโรงแรมเซ็นทรัลสมุยบีชรีสอร์ท

ปี 2540 เริ่มสัญญาบริหารโรงแรมเซ็นทรัลวอเตอร์ฟร้อนท์สวีท ภูเก็ต

ปี 2541 เริ่มดำเนินกิจการโรงแรมเซ็นทรัลบัตเตอร์ฟลายวิลเลจ เกาะสมุย

ปี 2542 เริ่มดำเนินกิจการโรงแรมเซ็นทรัลกะรนวิลเลจ ภูเก็ต

และโรงแรมเซ็นทรัลสมุยวิลเลจ (เปลี่ยนชื่อจากเซ็นทรัลบัตเตอร์ฟลายวิลเลจ)

ปี 2543 ย้ายโรงแรมเซ็นทรัลโฟล้ทติ้ง ไปประเทศติมอร์ตะวันออก

เปลี่ยนชื่อเป็นโรงแรมเซ็นทรัลมาริไทม์ ดิลี ติมอร์ตะวันออก

ปี 2546 เริ่มงานก่อสร้างโครงการโรงแรมเซ็นทรัลกระบี่เบย์รีสอร์ท

ปี 2548 เริ่มสัญญาบริหารโรงแรมเซ็นทรัลดวงตะวัน เชียงใหม่

เริ่มดำเนินกิจการโรงแรมเซ็นทรัลกระบี่เบย์รีสอร์ทเมื่อวันที่ 25 ธันวาคม

หยุดดำเนินกิจการโรงแรมเซ็นทรัลมารีไทม์ ดิลี

หยุดดำเนินกิจการโรงแรมเซ็นทรัลวงศ์อมาตย์บีชรีสอร์ท พัทยา เพื่อเริ่มงานก่อสร้างโครงการ

โรงแรมเซ็นทรัลมิราจบีชรีสอร์ท พัทยา

เริ่มงานก่อสร้างโครงการโรงแรมเซ็นทรัลเวิลด์

ปี 2549 เลิกสัญญาบริหารโรงแรมเซ็นทรัลวอเตอร์ฟร้อนท์สวีท

ขายทรัพย์สินของโรงแรมเซ็นทรัลมารีไทม์ ดิลี

เริ่มกิจการร่วมค้าในโรงแรมเซ็นทรัลกะรนบีชรีสอร์ท ภูเก็ต

เริ่มกิจการร่วมค้าในโรงแรมเซ็นทรัลกะตะรีสอร์ท ภูเก็ต

เปิดให้บริการโรงแรมเซ็นทรัลกระบี่เบย์รีสอร์ท เต็มโครงการ (grand opening)
ในเดือนพฤจิกายน 2549

ปี 2550 เริ่มดำเนินกิจการโรงแรมเซ็นทาราแกรนด์ และบางกอกคอนเวนชัน เซ็นเตอร์
เซ็นทรัลเวิลด์ โดยเปิดให้บริการคอนเวนชั่นเซ็นเตอร์ ห้องประชุม
และห้องจัดเลี้ยงในเดือนกรกฎาคม 2550

ปี 2551 เริ่มสัญญาบริหารโรงแรมเซ็นทาราชานทะเลรีสอร์ทและวิลลา จังหวัดตราด

ลงทุนในกองทุนรวมสิทธิการเช่า อสังหาริมทรัพย์โรงแรมและรีสอร์ทในเครือเซ็นทารา
(“กองทุนรวม“) ใน สัดส่วนร้อยละ 25 และนำที่ดิน และอาคารโรงแรมเซ็นทาราแกรนด์บีชรีสอร์ท
สมุยออกให้กองทุนรวมเช่าระยะยาว ลงนามในสัญญาบริหารโรงแรมกับ Regent Maldives
Pvt.Ltd. (โรงแรมเซ็นทาราแกรนด์ไอร์แลนด์รีสอร์ทและสปา มัลดีฟส์)

ลงทุนใน Regent Maldives Pvt.Ltd. ในสัดส่วนร้อยละ 25

เปิดให้บริการโรงแรมเซ็นทาราแกรนด์ เซ็นทรัลเวิลด์เต็มโครงการ (grand opening)
ในเดือนธันวาคม

ปี 2552 ต่อสัญญาเช่าช่วงที่ดินและอาคารโรงแรมโซฟิเทล เซ็นทาราแกรนด์ กรุงเทพฯ ไปอีก 20
ปี สิ้นสุดในปี 2571

เปิดให้บริการโรงแรมเซ็นทาราแกรนด์ มิราจ บีชรีสอร์ท พัทยา เต็มโครงการ (grand
opening) ในเดือนพฤศจิกายน 2552

เปิดให้บริษัทโรงแรมเซ็นทาราแกรนด์ ไอร์แลนด์ รีสอร์ท และสปา มัลดิฟส์ เต็มโครงการ (grand
opening) ในเดือน พฤศจิกายน 2552

ลงนามในสัญญาบริหารโรงแรม 8 แห่ง ได้แก่ โรงแรมบุณฑรีก์ สปา รีสอร์ทและวิลลาสมุย
เซ็นทารารีสอร์ทเซ็นทาราปาริญา รีสอร์ทและวิลลา เกาะพงัน
โรงแรมเซ็นทาราและคอนเวนชันเซ็นเตอร์ อุดรธานี ศิริปันนาวิลลา รีสอร์ท เชียงใหม่ –
เซ็นทาราบูติคคอลเลกชัน โรงแรมเซ็นทาราและคอนเวนชันเซ็นเตอร์ ขอนแก่น
โรงแรมเซ็นทารารีสอร์ทหัวหิน Moksah Himalava Spa Resort และ Centara Grand
Beach Resort & Spa Sokhna

ปี 2553 โรงแรมเซ็นทาราแกรนด์ บีชรีสอร์ท ภูเก็ต (หาดกะรน) ระดับห้าดาว
เปิดบริการอย่างไม่เป็นทางการ (soft opening) ในวันที่ 3 พฤศจิกายน 2553

เปิดเซ็นทราแอชลี ป่าตอง ภูเก็ต โรงแรมระดับกลางภายใต้แบรนด์ “เซ็นทรา” แห่งแรก 110
ห้อง

ขยายแบรนด์ เซ็นทารา บูติก คอลเลกชั่น จาก 1 โรงแรม เป็น 12 โรงแรม 494 ห้อง

จำนวนโรงแรมและรีสอร์ทที่เซ็นเทลเป็นเจ้าของเองทั้งสิ้น 14 โรงแรม 3,671 ห้อง

รับบริหารโรงแรมเพิ่ม 21 แห่ง ทำให้มีจำนวนโรงแรมและรีสอร์ทที่รับบริหารทั้งสิ้น 30 โรงแรม
3,521 ห้อง

ปี 2554 โรงแรมเซ็นทาราแกรนด์ บีชรีสอร์ท ภูเก็ต (หาดกะรน) ระดับห้าดาว
ให้บริการเต็มโครงการ ในเดือนกุมภาพันธ์ 2554

เปิดรีสอร์ทบริหารจัดการแห่งแรกในประเทศเวียดนาม 36 ห้อง

เปิดโรงแรมบริหารจัดการแห่งแรกในประเทศฟิลิปปินส์ 96 ห้อง

ลงนามสัญญาบริหารจัดการโรงแรมและรีสอร์ทในประเทศไทยทั้งหมด 11 แห่ง 2,682 ห้อง

มีสถานที่ใหม่คือเกาะช้างจังหวัดตราด

ลงนามสัญญาบริหารจัดการโรงแรมและรีสอร์ทในต่างประเทศทั้งหมด 12 แห่ง 1,830 ห้อง

มีประเทศใหม่คืออินโดนีเซีย ศรีลังกา จีน และเกาะมอริเชียส

รวมโรงแรมและรีสอร์ทที่ลงทุนและบริหารเองทั้งหมด 15 แห่ง ในประเทศไทย 3,827 ห้อง

และมัลดีฟส์ (เปิดให้บริการแล้ว 14 แห่ง จำนวน 3,685 ห้อง)

รวมโรงแรมและรีสอร์ทที่บริหารจัดการทั้งหมด 40 แห่ง ในประเทศไทย 10,647 ห้อง

เวียดนาม อินโดนีเซีย ฟิลิปปินส์ อินเดีย ศรีลังกา เกาะมอริเชียส และจีน

ปี 2555 ยกเลิกสัญญาสิทธิและสัญญาบริหารจัดการกับบริษัท เอเอพีซี (ประเทศไทย) จำกัด
ในโรงแรมโซฟิเทลเซ็นทาราแกรนด์ กรุงเทพฯ โรงแรมโซฟิเทลเซ็นทาราแกรนด์รีสอร์ทและวิลลา
หัวหิน และโรงแรมโนโวเทลเซ็นทารา หาดใหญ่
และได้บริหารงานภายใต้แบรนด์เซ็นทาราและเปลี่ยนชื่อเป็นโรงแรมเซ็นทาราแกรนด์
เซ็นทรัลพลาซา ลาดพร้าว กรุงเทพฯ โรงแรมเซ็นทาราแกรนด์ บีช รีสอร์ท และวิลลา หัวหิน
และโรงแรมเซ็นทารา หาดใหญ่ ตามลำดับ เมื่อวันที่ 1 มกราคม 2555

บริษัทได้ซื้อหุ้นเพิ่มในบริษัท โรงแรม กะรน ภูเก็ต จำกัด (โรงแรมเซ็นทารา กะรน รีสอร์ท
ภูเก็ต) เมื่อวันที่ 27 กุมภาพันธ์ 2555 ทำให้สัดส่วนการถือหุ้นของบริษัทเพิ่มขึ้นเป็นร้อยละ 84

บริษัท เซ็นทาราอินเตอร์เนชั่นแนลแมนเนจเม้นท์ จำกัด ซึ่งเป็นบริษัทย่อย ได้ซื้อหุ้นเพิ่มในบริษัท
R.M.L. LEISURE Pvt. Ltd. (โรงแรมเซ็นทาราแกรนด์ ไอแลนด์ รีสอร์ทและสปา มัลดีฟส์)
เมื่อวันที่ 3 ธันวาคม 2555 ทำให้สัดส่วนการถือหุ้นของบริษัทเพิ่มขึ้นเป็นร้อยละ 74

เปิดให้บริการโรงแรมแห่งแรกที่เกาะมอริเชียส เซ็นทาราป็อสต์ลาฟาแย็ตรีสอร์ท 100 ห้อง

และสปา มอริเชียส

เปิดให้บริการโรงแรมเซ็นทาราและคอนเวนชันเซ็นเตอร์ ขอนแก่น 196 ห้อง

เปิดให้บริการโรงแรมเซ็นทราศูนย์ราชการและคอนเวนชันเซ็นเตอร์ แจ้งวัฒนะ 204 ห้อง

ลงนามสัญญาบริหารจัดการโรงแรมและรีสอร์ทในประเทศไทย 3 แห่ง 307 ห้อง

ลงนามสัญญาบริหารจัดการโรงแรมและรีสอร์ทในต่างประเทศ 2 แห่ง 308 ห้อง

รวมโรงแรมและรีสอร์ทที่ลงทุนและบริหารเอง 15 แห่งในประเทศไทย

และเกาะมัลดีฟส์ 3,827 ห้อง

รวมโรงแรมและรีสอร์ทรับบริหาร 43 แห่งในประเทศไทย ประเทศเวียดนาม 7,393 ห้อง

ประเทศอินโดนีเซีย ประเทศศรีลังกา ประเทศอินเดีย เกาะมัลดีฟส์ ประเทศจีน

และเกาะมอริเชียส

รวมทั้งสิ้น 58 แห่ง 11,220 ห้อง

พัฒนาการที่สำคัญของบริษัทย่อยในธุรกิจอาหารบริการด่วนมีดังนี้

ปี 2536 เริ่มดำเนินกิจการโรงงานผลิตไอศกรีมพรีเมี่ยม ภายใต้ บริษัท บาสกิ้น-ร้อบบิ้นส์
(ประเทศไทย) จำกัด ซึ่งภายหลังได้เปลี่ยนชื่อเป็นบริษัท บี-อาร์ (ไทยแลนด์) จำกัด โดยบริษัท
เซ็นทรัลโฮเต็ลแมนเนชเม้นท์ จำกัด ร่วมลงทุนกับ Allied Domecq Retailing
International ในสัดส่วน 50:50

ปี 2537 เริ่มดำเนินกิจการธุรกิจอาหารบริการด่วน โดยการซื้อหุ้นของบริษัท ไทย แฟรนไชซิ่ง
จำกัด ผู้ได้รับสิทธิในแบรนด์ มิสเตอร์ โดนัท (Mister Donut), บริษัท เซ็นทรัลฟาสต์ฟู้ดกรุ๊ป
จำกัด ผู้ได้รับสิทธิในแบรนด์ เคเอฟซี (KFC) และบริษัท เซ็นทรัลไอศกรีม จำกัด
ผู้ได้รับสิทธิในแบรนด์ บาสกิ้น-ร้อบบิ้นส์ (Baskin-Robbins)

ปี 2544 ขยายการดำเนินกิจการในธุรกิจอาหารบริการด่วน โดยการซื้อหุ้นของบริษัท ฟู้ด โนเวลตี้ส์
จำกัด ผู้ได้รับสิทธิในแบรนด์ อานตี้ แอนส์ (Auntie Anne’s) และบริษัท เซ็นทรัล พิซซ่า จำกัด
ผู้ได้รับสิทธิในแบรนด์ พิซซ่า ฮัท (Pizza Hut)

ปี 2546 ปรับโครงสร้างการลงทุนในธุรกิจอาหารบริการด่วน
โดยเปลี่ยนแปลงสัดส่วนการลงทุนในบริษัทย่อยทั้ง 5 บริษัทให้เป็น 84% เท่ากันทั้งหมด
และให้บริษัทย่อยแห่งหนึ่ง คือบริษัท เซ็นทรัล พิซซ่า จำกัด เข้าซื้อหุ้นของบริษัทย่อยอีก 4 แห่ง
พร้อมรับโอนธุรกิจเข้ามาอยู่ภายใต้การบริหารจัดการของบริษัทเดียวกัน และได้เปลี่ยนชื่อเป็น บริษัท
เซ็นทรัล เรสตอรองส์ กรุ๊ป จำกัด เพื่อเพิ่มประสิทธิภาพในการบริหารงานในภาพรวม
และกำหนดนโยบายในการจัดการธุรกิจของทั้ง 5 แบรนด์ให้เป็นไปในทิศทางเดียวกัน

ปี 2547 ปรับโครงสร้างการลงทุนในกิจการโรงงานผลิตไอศกรีมพรีเมี่ยม
โดยเพิ่มสัดส่วนการถือหุ้นในบริษัท บี-อาร์ (ไทยแลนด์) จำกัด จาก 50% เป็น 100%

ปี 2548 ปรับโครงสร้างการลงทุนในธุรกิจอาหารบริการด่วนโดยเพิ่มสัดส่วนการถือหุ้นใน บริษัท
เซ็นทรัล เรสตอรองส์ กรุ๊ป จำกัด จาก 84% เป็น 100%

ปี 2549 ปรับโครงสร้างการถือหุ้นในกลุ่มบริษัท โดยให้บริษัท เซ็นทรัล เรสตอรองส์ กรุ๊ป จำกัด
ถือหุ้นของ บริษัท บี-อาร์ (ไทยแลนด์) จำกัด ทั้งหมด 100%

ปี 2550 ได้รับสิทธิในแบรนด์เปปเปอร์ลันช์ (Pepper Lunch)
และเริ่มเปิดสาขาแรกในเดือนพฤศจิกายน

ปี 2551 ได้รับสิทธิในแบรนด์ เบียร์ด ปาปาส์ (Beard Papa) ในเดือนพฤศจิกายน

ปี 2552 ได้รับสิทธิ์ในแบรนด์ ชาบูตง (Chabuton) โคลด์สโตน ครีเมอรี ( Cold Stone
Creamery) ซึ่งจะเปิดให้ให้บริการในปี 2553 พร้อมแบรนด์ ริว ชาบู ชาบู (Ryu Shabu
Shabu) ซึ่งบริษัทคิดค้นและพัฒนาขึ้นเอง

ปิดการดำเนินงานแบรนด์ พิซซ่า ฮัท ตั้งแต่ 1 พฤษภาคม 2552

ทยอยปิดสาขาของ บาสกิ้น-ร้อบบิ้นส์ ตั้งแต่ไตรมาส 3 ปี 2552 และปิดทั้งหมด ณ วันที่ 31
ธันวาคม 2552

ปี 2553 เปิดให้บริการแบรนด์ ชาบูตง (Chabuton) โคล สโตน ครีมเมอรี่ (Cold Stone
Cremery) ในเดือนมีนาคม และเปิดให้บริการแบรนด์ ริว ชาบู ชาบู (RYU Shabu Shabu)
ซึ่งบริษัทพัฒนาขึ้นเอง นอกจากนี้ยังได้ซื้อลิขสิทธิ์เครื่องหมายการค้าพร้อมสูตรการผลิต
การบริหารจัดการ และสิทธิ์ในการขยายสาขาทั้งภายในและภายนอกประเทศ ภายใต้แบรนด์ “เดอะ
เทอเรส” และเป็นผู้รับจ้างบริหารจัดการร้านอาหารเดอะ เทอเรส ให้กับ บริษัท ห้องอาหาร
ซี.ดี.เอส. จำกัด รวมถึงบริษัทได้ทดลองเปิดให้บริการร้านกาแฟและโดนัท ภายใต้แบรนด์ “คาเฟ่
อันโดนัน” ซึ่งเป็นร้านคาเฟ่สไตล์ญี่ปุ่นแห่งแรกของประเทศไทย

ปี 2554 เปิดให้บริการแบรนด์ โยชิโนยะ (Yoshinoya) ในเดือนสิงหาคม
และเข้าซื้อกิจการร้านโอโตยะและสิทธิ์การบริหารแบรนด์ โอโตยะ ในประเทศไทยทั้งหมด
และสิทธิ์การขยายสาขาแบรนด์โอโตยะในเขตภูมิภาคเอเซีย
โดยเข้าเริ่มบริหารกิจการโอโตยะในประเทศไทยในเดือน กันยายน 2554
นอกจากนี้ยังได้เปิดสาขาแบรนด์ เดอะ เทอเรส (The Terrace) ภายใต้การบริหารของบริษัท
เซ็นทรัล เรสตอรองส์ กรุ๊ป จำกัด (“CRG”)ในเดือนตุลาคม 2554

ปี 2555 บริษัทฯ สามารถสร้างการเติบโตของรายได้รวม เท่ากับ 8,258 ล้านบาท เพิ่มขึ้นร้อยละ
27.1 จากปีที่ผ่านมา ซึ่งถือได้ว่าเป็นการเติบโตที่สูงที่สุด โดยมีจำนวนสาขารวมทั้งสิ้น 677 สาขา

2.  ภาพรวมการประกอบธุรกิจของกลุ่มบริษัท

บริษัทและบริษัทย่อยหลายแห่งประกอบธุรกิจโรงแรม บริษัทย่อยสองแห่งประกอบธุรกิจอาหาร
โดยมีการแบ่งการดำเนินงานของบริษัทในกลุ่มตามแผนภาพดังนี้

  30.8%

ธุรกิจโรงแรมที่เปิดให้บริการในปัจจุบัน (ณ วันที่ 31 ธันวาคม 2555)

1.  โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพฯ 565 ห้อง

2.  โรงแรมเซ็นทาราแกรนด์ บีช รีสอร์ท และวิลลา หัวหิน จ.ประจวบคีรีขันธ์ 248 ห้อง

3.  โรงแรมเซ็นทาราแกรนด์ บีช รีสอร์ท สมุย จ. สุราษฏร์ธานี 203 ห้อง

4.  โรงแรมเซ็นทารา วิลลา สมุย จ. สุราษฏร์ธานี 102 ห้อง

5.  โรงแรมเซ็นทารา วิลลา ภูเก็ต จ. ภูเก็ต 72 ห้อง

6.  โรงแรมเซ็นทารา หาดใหญ่ จ. สงขลา 248 ห้อง

7.  โรงแรมเซ็นทารา แม่สอดฮิลล์รีสอร์ท จ. ตาก 120 ห้อง

8.  โรงแรมเซ็นทาราแกรนด์ บีช รีสอร์ทและวิลลา กระบี่ จ. กระบี่ 193 ห้อง

9.  โรงแรมเซ็นทารา กะรน รีสอร์ท ภูเก็ต จ. ภูเก็ต⁽¹⁾ 335 ห้อง

10. โรงแรมเซ็นทารา กะตะ รีสอร์ท ภูเก็ต จ. ภูเก็ต⁽²⁾ 158 ห้อง

11. โรงแรมเซ็นทาราแกรนด์ และบางกอกคอนเวนชันเซ็นเตอร์ แอท เซ็นทรัลเวิลด์ 512 ห้อง

12. โรงแรมเซ็นทาราแกรนด์ มิราจ บีช รีสอร์ท พัทยา 555 ห้อง

13. โรงแรมเซ็นทาราแกรนด์ บีช รีสอร์ท ภูเก็ต จ. ภูเก็ต 262 ห้อง

14. โรงแรมเซ็นทาราแกรนด์ ไอแลนด์ รีสอร์ทและสปา มัลดีฟส์⁽³⁾ 112 ห้อง

  หมายเหตุ (1) บริษัทได้ซื้อหุ้นเพิ่มในบริษัท โรงแรม กะรน ภูเก็ต จำกัด (โรงแรมเซ็นทารา
  กะรน รีสอร์ท ภูเก็ต) เมื่อวันที่ 27 กุมภาพันธ์ 2555
  ทำให้สัดส่วนการถือหุ้นของบริษัทเพิ่มขึ้นเป็นร้อยละ 84 (เดิมถือหุ้นร้อยละ 50)

  (2) โรงแรมเซ็นทารากะตะรีสอร์ท ภูเก็ต เป็นกิจการร่วมค้าซึ่งบริษัทลงทุนในสัดส่วนร้อยละ 50
  ร่วมกับสถาบันการเงินต่างประเทศ

  (3) บริษัท เซ็นทาราอินเตอร์เนชั่นแนลแมนเนจเม้นท์ จำกัด บริษัทย่อยที่บริษัทฯถือหุ้นร้อยละ
  100 ได้ซื้อหุ้นเพิ่มในบริษัท R.M.L. LEISURE Pvt. Ltd. (โรงแรมเซ็นทาราแกรนด์
  ไอแลนด์ รีสอร์ทและสปา มัลดีฟส์) เมื่อวันที่ 3 ธันวาคม 2555
  ทำให้สัดส่วนการถือหุ้นของบริษัทเพิ่มขึ้นเป็นร้อยละ 74 (เดิมถือหุ้นร้อยละ 25)

นอกจากนี้ บริษัทได้รับจ้างให้เป็นผู้ดำเนินกิจการและบริหารโรงแรมภายใต้สัญญาบริหารโรงแรม
(Hotel Management Agreement) ทั้งในประเทศและต่างประเทศ ณ สิ้นปี 2555
รวมโรงแรมและรีสอร์ทที่มีการลงนามสัญญารับบริหารจัดการ 43 แห่งในประเทศไทย
ประเทศเวียดนาม ประเทศอินโดนีเซีย ประเทศศรีลังกา ประเทศอินเดีย เกาะมัลดีฟส์ ประเทศจีน
และเกาะมอริเชียส 7,393 ห้อง

บริษัทถือหุ้นในกองทุนรวมไทยพัฒนา 1 ร้อยละ 20.04 และกองทุนรวมไทยพัฒนา 2 ร้อยละ 23.92
ซึ่งบริษัทมีการควบคุมกองทุนรวมดังกล่าว
เนื่องจากบริษัทมีอำนาจในการควบคุมและตัดสินใจในกองทุนรวมดังกล่าวผ่านกรรมการลงทุน ดังนั้น
จึงถือว่ากองทุนรวมดังกล่าวเป็นบริษัทย่อย

กองทุนรวมไทยพัฒนา 1 และกองทุนรวมไทยพัฒนา 2
เป็นกองทุนรวมอสังหาริมทรัพย์และสิทธิเรียกร้องประเภทไม่รับซื้อคืนหน่วยลงทุน
ที่จัดตั้งตามพระราชบัญญัติหลักทรัพย์และตลาดหลักทรัพย์ พ.ศ. 2535 โดยกองทุนรวมไทยพัฒนา 1
ได้ลงทุนในการเช่าที่ดินและซื้อฝากอาคารโรงแรมเซ็นทาราแกรนด์บีชรีสอร์ท สมุย จากบริษัท
เซ็นทรัลสมุยบีชรีสอร์ท จำกัด (“CSBR”) และ CSBR
ได้ทำสัญญาเช่าอาคารจากกองทุนรวมกลับมาเพื่อประกอบธุรกิจต่อไป ทั้งนี้เมื่อวันที่ 26 กันยายน
2551 บริษัท CSBR และกองทุนรวมได้ทำบันทึกข้อตกลงยกเลิกสัญญาที่เกี่ยวข้อง
และผู้ถือหน่วยลงทุนของกองทุนรวมไทยพัฒนา 1 ได้มีมติให้เลิกกองทุนรวมดังกล่าวในวันที่ 30
กันยายน 2551

นอกจากนี้ในเดือนกันยายน 2551
บริษัทได้ลงทุนในกองทุนรวมสิทธิการเช่าอสังหาริมทรัพย์โรงแรมและรีสอร์ทในเครือเซ็นทารา
(“CTARAF”) ในสัดส่วนร้อยละ 25 และได้นำที่ดินและอาคารโรงแรมเซ็นทาราแกรนด์บีชรีสอร์ท
สมุย ออกให้เช่าระยะยาวแก่ CTARAF โดยมีบริษัทเซ็นทรัลสมุยโฮเต็ลแมนเนจเมนท์ จำกัด
ซึ่งเป็นบริษัทย่อยได้ทำสัญญาเช่าช่วงโรงแรมจาก CTARAF เพื่อประกอบธุรกิจโรงแรมต่อไป

ส่วนกองทุนรวมไทยพัฒนา 2
ได้ลงทุนในการซื้อฝากที่ดินพร้อมอาคารโรงแรมเซ็นทรัลวงศ์อมาตย์บีชรีสอร์ทพัทยา
โดยทางบริษัทได้มีการทำสัญญาเช่าที่ดินพร้อมสิ่งปลูกสร้างดังกล่าวเพื่อประกอบธุรกิจโรงแรม

ธุรกิจอาหารบริการด่วนในปัจจุบัน (ณ วันที่ 31 ธันวาคม 2555)

1.  ประเภท ขนมโดนัท ภายใต้แบรนด์ มิสเตอร์ โดนัท 290 สาขา

2.  ประเภท ไก่ทอด ภายใต้แบรนด์ เคเอฟซี 181 สาขา

3.  ประเภท ขนมซอฟท์เพรทเซล ภายใต้แบรนด์ อานตี้ แอนส์ 101 สาขา

4.  ประเภท สเต๊กสไตล์ญี่ปุ่น ภายใต้แบรนด์ เปปเปอร์ ลันช์ 16 สาขา

5.  ประเภท ขนมครีมพัฟ ภายใต้แบรนด์ เบียร์ด ปาปาส์ 17 สาขา

6.  ประเภท ราเมน ภายใต้แบรนด์ ชาบูตง 12 สาขา

7.  ประเภท ไอศกรีมมิกซ์-อินซูเปอร์พรีเมียม ภายใต้แบรนด์ โคล สโตน ครีมเมอรี่ 10 สาขา

8.  ประเภท บุฟเฟต์ ชาบู ชาบู ภายใต้แบรนด์ ริว ชาบู ชาบู 1 สาขา

9.  ประเภท อาหารไทย และเครื่องดื่ม ภายใต้แบรนด์ เดอะ เทอเรส 4 สาขา

10. ประเภท ข้าวหน้าเนื้อและข้าวหน้าต่างๆสไตล์ญี่ปุ่น ภายใต้แบรนด์ โยชิโนยะ 9 สาขา

11. ประเภท อาหารญี่ปุ่นสไตล์โฮมเมด ภายใต้แบรนด์ โอโตยะ 36 สาขา

หมายเหตุ: แบรนด์คาเฟ่ อันโดนัน ได้เปิดให้บริการเป็นสาขาทดลอง จำนวน 1 สาขา
นับรวมอยู่ในสาขาของแบรนด์มิสเตอร์โดนัท

1.  โครงสร้างของรายได้จากการประกอบธุรกิจแต่ละประเภทของบริษัทและบริษัทย่อย

[TABLE]

*โดยการถือหุ้นทางตรงและทางอ้อม

หมายเหตุ:

  (1) โรงแรมเซ็นทาราแกรนด์บีชรีสอร์ท ภูเก็ต เปิดให้บริการบางส่วน (soft opening)
  ในเดือนพฤศจิกายน 2553 และเปิดให้บริการเต็มโครงการ (grand opening)
  ในเดือนกุมภาพันธ์ 2554

(2) รายได้อื่น ประกอบด้วย รายได้ค่าบริหารโรงแรม รายได้ค่าเช่าและค่าบริการ
    รายได้จากเงินสนับสนุนทางการตลาด เป็นต้น

(3) รายได้ทั้งหมด ไม่รวมรายได้ดังต่อไปนี้ รายได้จากการตัดจำหน่ายค่าเช่ารับล่วงหน้า
    (จากกองทุนอสังหาริมทรัพย์) ของโครงการโรงแรมเซ็นทาราแกรนด์ สมุย ในปี 2555
    จำนวน 100.3 ล้านบาท (ในปี 2554 และ 2553: ปีละ 100.3 ล้านบาท) ส่วนแบ่งขาดทุน
    (พิเศษ) จากเงินลงทุนในกองทุนรวมตามวิธีส่วนได้เสีย จำนวน (7.2) ล้านบาท (ในปี
    2554 และ 2553 : ส่วนแบ่งกำไร (พิเศษ) 18.7 และ ส่วนแบ่งขาดทุน (พิเศษ) 13.2
    ล้านบาท ตามลำดับ) รายได้จากการซื้อธุรกิจและปรับมูลค่ายุติธรรรมของเงินลงทุน 458.2
    ล้านบาท

1.  เป้าหมายในการดำเนินธุรกิจ

ในเดือนธันวาคม 2555 โรงแรมและรีสอร์ทในเครือเซ็นทาราได้เปิดตัวแบรนด์ใหม่ COSI Hotels
ซึ่งเป็นแบรนด์ในกลุ่ม Economy
เพื่อตอบสนองการเติบโตของความต้องการในเดินทางในภูมิภาคอาเซียนและการเติบโตของสายการบินต้นทุนต่ำ
ประกอบกับเตรียมความพร้อมของการเข้าสู่ประชาคมเศรษฐกิจอาเซียนซึ่งคาดว่าการเดินทางในภูมิภาคจะมีการขยายตัวอย่างมาก
COSI Hotels เจาะตลาดนักเดินทางที่ต้องการโรงแรมราคาประหยัดและได้มาตรฐานที่ดี โรงแรม
COSI Hotels แห่งแรกคาดว่าจะเปิดให้บริการได้ในปี 2558

สำหรับการพัฒนาธุรกิจในปีต่อไปนั้น ทางกลุ่มยังคงเน้นการขยายงานโดยกลยุทธ์ “Asset Light”
ซึ่งจะมุ่งพัฒนาในเมืองสำคัญของกลุ่มประเทศอาเซี่ยน ประเทศจีน
กลุ่มประเทศในแถบมหาสมุทรอินเดีย กลุ่มประเทศตะวันออกกลาง
ประเทศออสเตรเลียและนิวซีแลนด์
ในประเทศเป้าหมายนั้นทางกลุ่มได้มีฐานลูกค้าและแบรนด์ที่แข็งแรง

ในปี 2556 ทางกลุ่มมีแผนที่จะเปิด โรงแรมและรีสอร์ทที่รับบริหารเพิ่ม 11 แห่ง เป็นจำนวน
1,671 ห้อง ในประเทศไทย ประเทศอินโดนีเซีย ประเทศศรีลังกา เกาะมัลดีฟส์
และเกาะมอริเชียส

ในการดำเนินธุรกิจอาหารบริการด่วน
บริษัทมีเป้าหมายที่จะรักษาความเป็นหนึ่งในผู้นำในธุรกิจอาหารบริการด่วน
โดยการขยายสาขาของแบรนด์เดิมที่บริษัทมีอยู่ให้ครอบคลุมทั่วประเทศไทยและการพัฒนาผลิตภัณฑ์ใหม่ๆอยู่เสมอรวมถึงการเพิ่ม
แบรนด์ใหม่ๆเข้ามาใน Portfolio ของบริษัท